- Skattely koster i forvejen Danmark et kæmpe milliardbeløb årligt og skaber unfair konkurrence. Det er især de største multinationale selskaber, der benytter sig af disse skumle manøvrer. Hvis vi ligefrem forærer disse selskaber støttepenge, så sætter nasseriet nye rekorder.

- Vi skal ikke åbne kassen for selskaber i skattely, der ikke bidrager til fællesskabet. Selskaber i skattely skal ikke have de samme privilegier som selskaber, der betaler dansk selskabsskat, siger skatteordfører Rune Lund til Information og tilføjer:

Statskassen er klar til at yde millioner i kompensation til firmaer og erhvervsdrivende, så de kommer gennem coronakrisen så uskadt som muligt. Nu foreslår Enhedslisten, at der skal gælde særlige regler for firmaer, der gennem de seneste fem år har spekuleret i ikke at betale skat i Danmark, skriver Information .

Ifølge forslaget skal multinationale selskaber, der enten ikke har betalt dansk selskabsskat de seneste fem år, eller kun har haft en påfaldende lav skattebetaling, og som tillige er placeret i skattely, kun kunne få støtte fra hjælpepakkerne, såfremt de betaler det tilbage med renter. Forslaget gælder midler fra både den midlertidige kompensation for virksomheders faste udgifter og kompensationsordningen for aflyste større arrangementer.

Finansordfører René Christensen fra DF er umiddelbart "enig i intentionen" i EL’s forslag:

- Hvis man ikke bidrager til festen, kan man heller ikke være en del af den fri bar. Vi vil godt spille ind på den dagsorden, men det er vigtigt, at det ikke bliver for bureaukratisk, siger René Christensen.

Derimod kan Venstre ikke støtte forslaget, meddeler Troels Lund Poulsen.

- På baggrund af aftalen fra 19. marts med opbakning fra alle partier i Folketinget blev det jo heller ikke en del af den politiske aftale, siger han.

Erhvervsminister Simon Kollerup (S) understreger, at der i høj grad er fokus på, at dokumentationen fra virksomhederne skal være i orden for at få del i hjælpepakkerne.

- Vi har også aftalt, at vi kun yder kompensation til virksomheder med et dansk CVR-nummer, som dermed er skattepligtige i Danmark, siger ministeren til Information.

LÆS OGSÅ: Bubber tager springet - "Jeg vil gøre mit, for at det bliver fantastisk"